O‘zbekistonda yozning dastlabki kunlarida qanday ob-havo bo‘lishi ma’lum qilindi

Hafta davomida O‘zbekiston bo‘yicha iqlimiy me’yorlarga yaqin bo‘lgan havo harorati bilan asosan kam bulutli va quruq ob-havo bo‘lishi kutilmoqda, deb xabar beradi “O‘zgidromet”.

Qayd etilishicha, 30-may kuni respublika hududining katta qismida quruq va salqin ob-havo bo‘lishi kutilmoqda. Kunduzi havo harorati 25-28 daraja atrofida bo‘ladi. Faqat Farg‘ona vodiysi viloyatlarida, asosan, tog‘oldi va tog‘li hududlarda kunning ikkinchi yarmida qisqa muddatli yomg‘ir yog‘ishi, momaqaldiroq bo‘lishi mumkin.
31-may va ish haftasining oxirigacha O‘zbekiston hududi bo‘yicha yog‘ingarchilik kutilmaydi, faqat ayrim kunlari tog‘li hududlarda ba’zi joylarda qisqa muddatli yomg‘ir yog‘ishi, momaqaldiroq bo‘lishi mumkin.
Harorat asta-sekin ko‘tariladi va hafta o‘rtasiga kelib, 1—2-iyun kunlari kechalari 15-18 daraja, kunduz kunlari 31-34 daraja atrofida, janubda va cho‘l hududlarida 35-37 darajagacha bo‘ladi. 3-iyun juma kuni harorat foni 2-3 darajaga pasayadi.
Respublika bo‘yicha ba’zi joylarda shamol 15-20 metr/sekundgacha kuchayishi, ayrim joylarda chang-to‘zonlari kuzatilishi kutilmoqda.